കൊടുമണില് കോവിഡ് പ്രതിരോധ പ്രവര്ത്തനങ്ങള് അവതാളത്തില് കൊടുമണ്: പഞ്ചായത്തില് കോവിഡ് പ്രതിരോധ പ്രവര്ത്തനങ്ങള് അവതാളത്തില്. ഭരണ സമിതിയുടെ അനാസ്ഥയാണ് പഞ്ചായത്തില് രോഗം അതിവേഗം കുതിച്ചുയരാന് കാരണം. കൃത്യമായ തരത്തില് കോവിഡ് ടെസ്റ്റ് ചെയ്യാനുള്ള നടപടി പോലും ഉണ്ടായിട്ടില്ല. കോവിഡ് വ്യാപനമുണ്ടായ പ്രദേശങ്ങളില് നിന്നും ആളുകള് ചെന്നപ്പോള് അവരെ ടെസ്റ്റ് നടത്താതെ തിരിച്ചയച്ച സംഭവവും അങ്ങാടിക്കലില് ഉണ്ടായിട്ടുള്ളതായി പറയുന്നു. ഉത്തരവാദിതതമുള്ള ആളില് നിന്നു കൂടി ആകുമ്ബോള് അതിന്റെ വ്യാപ്തിയും വളരെ വലുതാണ്. വീടുകളില് ക്വാറന്റൈന് ചെയ്തിരിക്കുന്ന രോഗികള്ക്ക് അത്യാവശ്യമായ മരുന്നുകളും മറ്റും ചന്ദനപ്പള്ളി പ്രാഥമിക ആരോഗ്യ കേന്ദ്രത്തില് നിന്നും കൃത്യമായി ലഭിക്കുന്നില്ല. ആരോഗ്യ പ്രവര്ത്തകരെ വിളിച്ചാല് ഫോണ് പോലും സ്ഥിരമായി എടുക്കുന്നിെല്ലന്ന പരാതിയും വ്യാപകമാണ്. പ്രതിരോധ പ്രവര്ത്തനത്തിന് പഞ്ചായത്ത് ഭരണ സമിതിയുടെയും ചന്ദനപ്പള്ളി പി.എച്ച്.സിയുടെയും ഏകോപനം ഇല്ലായ്മ മൂലം രോഗികളുടെ എണ്ണം പോലും കൃത്യമല്ലാത്ത തരത്തിലേക്കാണ് കാര്യങ്ങളുടെ പോക്ക്. സാധാരണ ജനങ്ങളുടെ ജീവന് പന്താടുന്ന ഭരണ സമിതിയുടെ അനാസ്ഥയ്ക്ക് എതിരെ ശക്തമായ സമര പരിപാടികള് നടത്താന് കോണ്ഗ്രസ് അങ്ങാടിക്കല് മണ്ഡലം കമ്മിറ്റി തീരുമാനിച്ചു. പ്രസിഡന്റ് സി.ജി. ജോയി അധ്യക്ഷത വഹിച്ചു. അങ്ങാടിക്കല് വിജയകുമാര്, ജോണ്സണ് മാത്യു, സുരേഷ് മുല്ലൂര്, പ്രകാശ് ടി. ജോണ്, ജോസ് പള്ളുവാതുക്കല്, മോനച്ചന് മാവേലില്, സജി ഒറ്റത്തേക്ക് എന്നിവര് പ്രസംഗിച്ചു.